Poésies de Marie de France (Roquefort)/Fable CI
# Poésies de Marie de France (Roquefort)/Fable CI

### FABLE CI.

D’un Chevalier voel ci cunter, E par essemple remenbrer Ki un viel Hum encuntra jà Ensemble od li s’acunpaigna, Pur ce que mult le vit menbré E qu’en maint liu aveit esté. Li vuleit cunseil demander En quel teire purreit aler Quant il méismes rien n’aveit. E li Vilains li respouneit10

Qu’en la teire voist cunverser Où la Gent le veulent amer. E se jeo, fet-il, ne la truis ? Conselliez moi quel part jou puis Aler è séjurner lunc-temps. Li Produm respunt par grant sens, Va dunc, fet-il, è si me crei Où gens aient paor de tei. E se terre ne puis truver U l’um ne me voelle duter ?20 Dunques li respundi li viex hum, Va là où pas ne te dute Hum. E se jeo ne la puis venir Quel part irai teire tenir ? Va là où nul hume ne voies, Que nus ne sace où tu soies.

Par cest essenple vus veult semundre

Qu’ensi deit-l’en à Fol respundre ; Qui plus parole ke il ne deit Si ot suvent ke ne vudreit.30

* ↑ Le Grand d’Aussy, Fabliaux in-8ᵒ, tom. IV, p. 185.
* ↑ Parce qu’il connut que cet homme avoit beaucoup retenu, et qu’il avoit voyagé pendant long-temps.
* ↑ Que rien ne le fixoit dans l’endroit on il résidoit.
* ↑ Allez alors où l’on ne vous craindra pas.
* ↑ Rendez-vous donc dans le pays où vous ne trouverez personne, et où tous serez sûr que personne ne vous trouvera.
* ↑ Il entend souvent ce qu’il ne voudroit pas.
* ↑ Par essemple et démoustrer.
* ↑ Que garir ne se pooit chi Et li prodom li respondi.
* ↑ Cil li respondi par grant sens.
* ↑ Que si doit-on à fol respondre.
